સપ્તાહના આરંભે તા. 30 અને તા. 1 બપોર સુધી આપની રાશિમાં ચંદ્ર આપના માટે લાભકારી રહેશે. આપ ચતુરાઈ અને વિનમ્રતાથી આપના કામ કરવી લેશો. સંતાન સંબંધી કોઈ સારા સમાચાર મળી શકે છે. તમારે કારકિર્દી વિશે વધારે મહેનત કરવી પડશે. આ સમય તમારામાં છુપાયેલા ટેલેન્ટ બતાવાનો સમય છે. તા. 2 અને 3 દરમિયાન આપના વિચારોમાં નકારાત્મકતા રહેશે. આપ આર્થિક બાબતને લઈને અસલામતી અનુભવશો. કુટુંબ પરિવાર વચ્ચે કોઈ રીતે કોઈ વાતને લઈને વાદ-વિવાદ થઇ શકે છે. કોઈ ખાસ કાર્ય નહીં થાય. કમિશન કે દલાલીના માધ્યમથી આર્થિક લાભ થવાના યોગો છે. તા. 4 અને 5 દરમિયાન આપ કાર્યમાં વ્યસ્ત ઓછા રહેશો. જેથી પાડોશી, પરિવાર, સગાસંબંધીઓ સાથે સમય પસાર કરશો. પરિવારમાં આપની પર માન, લાગણી વધશે. નવી ખુશીઓ મેળવશો. માંગલિક કાર્યોનું આયોજન થઇ શકે છે. શેરબજારથી લાભ થવાના યોગો છે. પ્રેમસંબંધોમાં મધુરતા આવે. મનોરંજન તેમજ હરવા ફરવા માટેનો અનુકૂળ દિવસ છે. તા. 6ના રોજ દરમિયાન ચતુર્થ ચંદ્રમાં સ્વાસ્થ્યની પરેશાની આપશે. આપને મુશ્કેલીઓનો સામનો કરવો પડે. આપના વિરુદ્ધમાં કોઈ ષડયંત્ર રચી શકે છે. માથાના દુખાવાની સમસ્યા ઉદ્ભવશે. મનમાં નકારાત્મક વિચારો રહેશે. આપની લાગણીઓને કોઈ ઠેસ પહોંચાડી શકે છે.